### Beslutningstema

I denne sag behandles høringssvar fra Ældrerådet og Handicaprådet med henblik på flytning af målgrupper mellem [adresse] og [adresse]. Endvidere skal der træffes beslutning vedrørende den videre proces i forhold til flytningen.

### Historik

Der er gennemført drøftelser mellem Pleje og Omsorg og Voksen Socialområdet om flytning af Tønder Kommunes hjerneskadecenter fra nuværende lokation på [adresse] i Løgumkloster til [adresse] i [adresse].
Flytningen foreslås på baggrund af, at nuværende plejehjemsenhed med 11 pladser på [adresse] foreslås lukket, samt at Pleje og Omsorg overtager hele [adresse] til udvidelse af nuværende korttidscenter på matriklen. Det vurderes, at ændringerne vil resultere i en bedre udnyttelse af begge matrikler.

[adresse]

Tønder Kommune har i dag tilbud til misbrugsdemente og sindslidende borgere på Botilbuddet Solgården i [adresse]. På samme lokation har Pleje og Omsorg en afdeling af plejecenteret i Toftlund kaldet Poul Jessen. Birkely er beliggende isoleret i den ene ende af bebyggelsen på [adresse]. Der er i dag 26 pladser til sindslidende og misbrugsdemente på [adresse] og 11 pladser til plejehjemsborgere.

Pladserne til misbrugsdemente og sindslidende har en meget høj kapacitetsudnyttelse, hvorimod plejehjemsenheden har flere og flere tomme pladser grundet vigende efterspørgsel. Dette har medført, at Pleje og Omsorg er i planlægning vedr. en nedlæggelse af plejehjemstilbuddet på matriklen, og i stedet tilbyde plejehjemspladser i området på f.eks. [adresse] i Løgumkloster og plejehjemmet [adresse] i Toftlund eller friplejehjemmet [adresse] i [adresse].

Solgården er en selvejende institution med egen bestyrelse og driftsoverenskomst med Tønder Kommune.

[adresse]

[adresse] Klosterparken er lokaliseret i en bygning i Løgumkloster, der tidligere har rummet et amtsplejehjem. David Gregersen blev etableret i 2012 med 12 pladser, hvoraf en del af pladserne fra starten var besat af tidligere beboere fra [adresse].

David Gregersen arbejder med et rehabiliterende sigte. Målet for borgerne på stedet er altid, at de forlader tilbuddet med et betydeligt lavere støttebehov, end de blev indvisiteret med.

David Gregersen har i 2021 og 2022 haft vanskeligt ved at bruge de 12 pladser, da en høj succesrate vedr. rehabilitering af borgerne har bevirket, at flere har forladt tilbuddet til et tilbud i eget hjem oftest med mere eller mindre støtte fra kommunens hjemmestøttekorps.

Status primo 2023 er, at [adresse] har 6 pladser besat, hvoraf mindst én borger er på vej videre.

Det vurderes ikke rentabelt isoleret at drive et hjerneskadecenter på [adresse]. Det vurderes hensigtsmæssigt, at David Gregersen fremtidigt bliver placeret i en organisatorisk ramme med flere andre funktioner, så en vis grad af stordriftsfordel opnås. Stordriftsfordelene vil bl.a. kunne afspejle sig i mindre udgifter til ledelse, idet ledelsen på [adresse] forventes at overtage ledelsen af Hjerneskadecenteret. Hjerneskadecenterets driftsudgifter forventes at være de samme efter en flytning til [adresse].

Plejehjemsenheden på [adresse] er beliggende isoleret fra den øvrige institution, og det vurderes således, at hjerneskadecenterets brugere ikke umiddelbart vil være i kontakt med psykiatriske/misbrugsdemente borgere.

Herudover bemærkes det, at Pleje og Omsorg driver et korttidscenter i den ene ende af [adresse]. Der er muligheder i at udvide den rehabiliterende kapacitet i forhold at håndtere den nuværende opgave, suppleret med integration af midlertidige pladser på andre plejehjem. Samtidig vil [adresse] beliggende på [adresse] indgå i løsninger i forhold til nærhospitalsdrift og Samdrift Tønder projektet.

Efter drøftelserne mellem Pleje og Omsorg og Voksen Socialområdet, blev der på udvalgenes juni-møder gennemført yderligere drøftelser i Sundheds- og Socialudvalget vedrørende ændringer på de to matrikler.

På Sundhedsudvalgets og Socialudvalgets møder i juni måned blev besluttet, at der afholdes et afklaringsmøde med [adresse] bestyrelse.

### Sagsfremstilling

Mødet med [adresse] bestyrelse var præget af en frugtbar dialog med udgangspunkt i, at alle finder det væsentligt at bevare [adresse] og sikre størst mulig robusthed fremover.

Bestyrelsen gav udtryk for at man helst så at plejehjemstilbuddet kunne fortsætte, men at søgning og forventet fremtid søgning ikke gav en sufficient mulighed for dette.

Udvalgsformænd og forvaltning gav samstemmende opbakning til den sikring af aktivitet som ændring af målgruppe vil tilføre [adresse].

Der blev drøftet forskellige emner som skal finde en løsning og en aftale mellem bestyrelsen for [adresse] og Tønder Kommune, herunder:

- Der skal findes en måde hvorpå plejehjemstilbuddet kan afvikles med størst muligt hensyn til de plejehjemsbeboere som stadig er på [adresse]

- Det skal juridisk afklares, om der er udfordringer ved at tilbyde borgerne på [adresse] et nyt tilbud på [adresse].

- Der skal laves en vurdering af om nogle fra den nye målgruppe (senhjerneskadede) vil have behov for boligændringer (f.eks. loftlifte)

- Der skal laves vurdering af mulighederne for relevante træningsfaciliteter for senhjerneskadede på [adresse].

- Der skal laves en tidsplan og økonomisk plan for overgangen

- Der er stadig en stor vennekreds tilknyttet [adresse]. Denne har primært været rettet mod plejehjemsdelen, og der er derfor behov for en dialog om vennekredsens fremtidig tilknytning til [adresse]. Der er enighed om, at der ydes en meget værdifuld og vigtig indsats fra vennekredsen, som gerne skal bevares. Der forventes i øvrigt god synergi i en sammenlægning af vennekredsene på [adresse] og på [adresse], hvis dette vælges.

Referat fra mødet er vedlagt som bilag.

Det forventes at disse emner kan afklares og igangsættes således, at sagen kan forelægges Kommunalbestyrelsen til endelig beslutning til december-mødet 2023.

Der skal parallelt med dette, igangsættes en proces om overdragelse af [adresse] til Pleje og Omsorg.

Direktionen indstiller, 24. oktober 2023, pkt. 4:
at Socialudvalget og Sundhedsudvalget godkender, at der arbejdes videre med flytningen af målgrupper mellem [adresse] og [adresse],
at der ikke etableres nye plejehjemspladser istedet for [adresse], men at der henvises til plejehjemmene i Løgumkloster, [adresse] og Toftlund, hvis man ønsker plejehjemsplads i den østlige del af kommunen,
at sagen sendes til høring i Handicaprådet og Ældrerådet, og
at udvalgene behandler høringssvarene med henblik på videresendelse til Økonomiudvalget og godkendelse i Kommunalbestyrelsen.

Beslutning fra Socialudvalget, 3. oktober 2023, pkt. 8:
Indstillingen godkendt.
Maria Thorsen deltog ikke under punktet.

Beslutning Sundhedsudvalget, 2. oktober 2023, pkt. 7:
Indstillingen godkendt.
Otto Holm deltog ikke under punktet.

Sagen genoptages

Sagen har været til høring i Ældrerådet og Handicaprådet. Endvidere har der været afholdt dialogmøde mellem [adresse] bestyrelse, udvalgsformænd for Sundhedsudvalget og Socialudvalget samt forvaltningen.

Høringssvarene og referatet fra dialogmødet, omhandler følgende emner:

- Borgere: Flytningen sker i overensstemmelse med den enkelte borgers ønsker og behov. Beboerne skal holdes økonomisk skadesfri ved flytning.

- Personale: Det kvalificerede personale som idag, har understøttet tilbuddene succesfuldt, flytter med målgruppen.

- Vennekreds: Inddragelse af vennekreds, herunder evt. synergi i en sammenlægning mellem af vennekredsen på [adresse] og [adresse].

- Rammer og tilgængelighed: Opmærksomhed på tilgængelighed i forbindelse med ombygning og tilpasning til ny målgruppe.

- Ungemiljø: Fokus på at få skabt et ungemiljø på [adresse].

- Lokalsamfundet: Solgården skal fortsat være en del af byen med dertilhørende gensidige positive synergier, fx understøttelse af købmand, foreninger og det sociale liv i byen.

For nærmere indblik i ovenstående, henvises der til vedhæftede overblik over de indkomne høringssvar. Endvidere er referat fra dialogmødet med [adresse] bestyrelse vedlagt som bilag.

Forvaltningen anbefaler, at der tages en principbeslutning i forhold til ændring af målgruppe på [adresse] og [adresse]. Endvidere anbefales det, at der efterfølgende igangsættes en involverende proces ift. udmøntningen, hvor relevante interessenter inddrages, herunder borgere, pårørende, medarbejdere og bestyrelse.

Når sagen er godkendt af Kommunalbestyrelsen inddrages Socialudvalget og Sundhedsudvalget i forhold til en tids- og handleplan for den videre proces, som bl.a. tager forbehold for de indkomne høringssvar.

Sagen behandles samtidig i Socialudvalget og Sundhedsudvalget.

### Økonomi

I 2024 fastholdes økonomien på de enkelte områder og ved ændret aktivitetsniveau afregnes økonomien imellem Pleje & Omsorg og Voksen Social.

Fra 1. januar 2025 opdeles økonomien imellem Pleje & Omsorg og Voksen Socialområdet, ud fra de konkrete forudsætninger i den fremtidige struktur. Flytning af budgetmidler indarbejdes i den politiske proces til godkendelse.

### Direktionen indstiller,

|  |  |
| --- | --- |
| at | høringssvar fra Ældrerådet og Handicaprådet behandles, |
| at | der træffes en principbeslutning i forhold til ændring af målgruppe på [adresse] og [adresse], |
| at | der igangsættes en involverende proces i forhold til udmøntningen, hvor relevante interessenter inddrages, |
| at | økonomien pr. 1. januar 2025 opdeles imellem Pleje & Omsorg og Voksen Socialområdet, ud fra de konkrete forudsætninger i den fremtidige struktur, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Sundhedsudvalget, 6. november 2023, pkt. 7:
Indstillingen anbefales.
Sille Andreasen deltog ikke i mødet.

Beslutning fra Socialudvalget, 7. november 2023, pkt. 3:
Indstillingen anbefales.

Beslutning fra Økonomiudvalget, 16. november 2023, pkt. 12:

Indstillingen anbefales.

Steven Knudsen deltog ikke i mødet.

### Beslutning

Indstillingen godkendt.